armvectores/hy_wikipedia_2023 huggingface dataset:
Օստերհաուտ (համայնք)

Օստերհաուտ (հոլ.՝ Oosterhout ( արտասանություն)), համայնք Նիդերլանդների Հյուսիսային Բրաբանտ մարզում։ Տարածքը 71,59 կմ² է, բնակչությունը՝ 53.472 (2011 թ.)։ Մեկ շնչի տարեկան միջին եկամուտը 13.600 եվրո է։
Աննա Նորդլանդեր

Աննա Նորդլանդեր (շվեդերեն՝ Anna Nordlander, մարտի 26, 1843(1843-03-26), Սկելլեֆտեա, Վեստերբոտեն, Շվեդիա - ապրիլի 28, 1879(1879-04-28), Jakob and Johannes parish, Շվեդիա), շվեդ նկարիչ։


== Կենսագրություն ==
Աննա Նորդլանդերը ծնվել է 1843 թվականին Սկելեֆտեայում, քահանա Նիլս Նորդլանդերի և Աննա Մարիա Էստրինների ընտանիքում։ Նա հինգ երեխաներից ամենակրտսերն էր, սովորում էր տնային դաստիարակչուհու մոտ։ Նրա հայրը սիրում էր նկարել մասնավոր անձանց համար, մասնավորապես, պահպանվել էր նրա կատարած Նիլս Ստրյոմի դիմանկարը, որն այժմ պահվում է Շելլեֆետո եկեղեցու արխիվում։
19-րդ դարի կեսերին կանանց հիմնական զբաղմունքը ավանդաբար համարվում էր տունը և տնային տնտեսությունը, բայց Աննա Նորդլանդերը որոշեց զբաղվել արվեստով։ 1866 թվականին նա ընդունվեց Շվեդիայի գեղարվեստի թագավորական ակադեմիա, երբ ակադեմիան բաց էր կանանց համար։ Ակադեմիան ավարտելուց հետո նա ուսումը շարունակեց Բրյուսելում Ժան-Ֆրանսուա Պորտալսի մոտ և Փարիզի Ժյուլիանի ակադեմիայում։ 1875 թվականից մոր հետ միասին նա բնակվում էր Ստոկհոլմում, որտեղ բացեց իր սեփական ստուդիան։ Աննա Նորդլանդերի ոճը հիմնականում դիմանկարներն էին, բնություն, ժողովրդական և դիցաբանական մոտիվներով աշխատանքները, ներառյալ նկարներ սաամների կյանքից, որոնց նախկինում ոչ ոք չէր նկարել։
Աննան բավականին վաղ մահացավ, նա գրեթե 36 տարեկան էր։ Կենդանության  ընթացքում նրա գործերը  առանձնապես պահանջարկ չունեին, նրա նկարների նկատմամբ հետաքրքրություն առաջացավ նրա մահից շուրջ մեկ դար անց՝ 1990-ականներին։ Այս հետաքրքրության ալիքի վրա 1995 թվականին հիմնադրվեց Աննա Նորդլանդի թանգարանը, որպես Շելլեֆետո թանգարանի մի մաս։ Նրա աշխատանքներից շուրջ 40-ը պահվում են այստեղ։ Նրա նկարները ցուցադրվում են նաև Շվեդիայի ազգային թանգարանի պատկերասրահում։ Ի պատիվ Աննա Նորդլանդների, հիմնադրվել է մրցանակ, որը շնորհվում է երկու տարին մեկ։


== Պատկերասրահ ==

		
		
		
		


== Գրականություն ==
Barbro Werkmäster (1993). Anna Nordlander och hennes samtid. Uppsala: Almqvist & Wiksell. ISBN 91-86072-18-8


== Ծանոթագրություններ ==


== Արտաքին հղումներ ==
Nordlander, Anna (1843 - 1877)
Anna Nordlander
Գասպարի գեղ

Գասպարի գեղ, գյուղակ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր հայաբանակ Ենիքյոյ ու Խոզլի գյուղերի միջև։


== Անվան ստուգաբանություն ==
Գյուղը հիմնել է Խոզլիի տանուտեր Գասպարը, որի անունով էլ կոչվում է գյուղը։


== Պատմություն ==
Եղել է հայաբնակ գյուղ։


== Բնակչություն ==
XX դարի սկզբին նորաշեն գյուղն ուներ ընդամենը 5 տուն բնակիչ։


== Պատմամշակութային կառույցներ ==
Գյուղն ուներ քարակերտ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սիլֆրա

Սիլֆրա (իսլ.՝ Silfra), ռիֆտ Իսլանդիայի Թինգվեդլիր ազգային պարկի Թինգվադլավատն լճում։ Այն Հյուսիսային Ամերիկայի և Եվրասիական ափսեների միջև գտնվող սահմանի մի մասն է։ 
Սիլֆրան և Թինգվեդլիրի հովիտը ձևավորվել են եվրասիական և հյուսիսամերիկյան ափսեների տեկտոնիկ տեղաշարժերի հաջորդականության արդյունքում։ Ամեն տարի ափսեները միմյանցից 2 սմ-ով հեռանում են, ինչը ճնշում է ստեղծում ափսեների և բարձր շերտերի միջև։ Ճնշումը թուլացվում է հզոր երկրաշարժերի հետևանքով, որոնք տեղի են ունենում մոտավորապես տասը տարին մեկ։ Նման երկրաշարժերի ժամանակ Թինգվեդլիրի հովտում առաջանում են ճաքեր և ճեղքեր։ Սիլֆրան ամենամեծ ճեղքերից է և գտնվում է Թինգվադլավաթն լճի եզրին։ Սիլֆրայի քարանձավները նույնպես առաջացել են երկրաշարժերի արդյունքում։ 
Թինգվադլավաթն լճից մոտ 50 կմ հյուսիս գտնվում է Իսլանդիայի մեծությամբ երկրորդ սառցադաշտը՝ Լաունգյոկուդլը։ Նախկինում հալվող սառցադաշտի ջրերը գետով հոսում էին լիճ։ Մի քանի հազար տարի առաջ, Սկյալդբրեյդուր հրաբխի ժայթքումից հետո, լավայի հոսքերը լցվել են գետի հունը, որից հետո սառցադաշտային ջուրը ներթափանցում է գետնի տակ՝ կարծրացած լավայի ծակերի միջով։ Այսպիսով 30-50 տարի է պահանջվում, որպեսզի ջուրը 50 կմ ճանապարհ անցնելով, հասնի Թինգվադլավաթն լիճը, ինչից հետո այն դառնում է պիտանի խմելու համար։ 
Սիլֆրայի մաքուր, զով ջրերը գրավում են սուզորդներին։ Ամենամեծ խորությունը 63 մ է, տեսանելիությունը՝ 100 մ-ից ավելի։


== Ծանոթագրություններ ==


== Արտաքին հղումներ ==
www.silfra.org
www.diveiceland.com
www.thingvellir.is
totaliceland.com
Սերովբե Թագվորյան

Սերովբե Հովհաննեսի Թագվորյան (1829, Կոստանդնուպոլիս, Օսմանյան կայսրություն - հոկտեմբերի 7, 1883(1883-10-07), Կոստանդնուպոլիս, Օսմանյան կայսրություն), հայ հրապարակախոս, լեզվաբան, հասարակական գործիչ։ Կ. Պոլսի բարեգործական ընկերություն հայոցի հիմնադիրներից։


== Կենսագրություն ==
Սերովբե Թագվորյանը ծնվել է 1829 թվականին Կոստանդնուպոլիս քաղաքում։ Ավարտել է Սորբոնի համալսարանի բժշկագիտական ֆակուլտետը։ Կոստանդնուպոլսի Բարեգործական ընկերություն հայոցի հիմնադիրներից։ 1862 թվականին կազմակերպել է «Հայկ» կամ «Օրիոն» ընկերությունը, որը նյութական և բարոյական աջակցություն է ցուցաբերել Զեյթունի ապստամբներին։ Մշակել է զինված ապստամբության ծրագիր։ Կ. Պոլսում գտնվող Միքայել Նալբանդյանի միջոցով կապ է հաստատել ռուսական հեղափոխական դեմոկրատների և Իտալիայի ազգային-ազատագրական շարժման գործիչ Ջ. Մաձինիի հետ։ Մասնակցել է «Սեր» մասոնական օթյակի հիմնադրմանը (1866) և գործունեությանը, որն Արևմտյան Հայաստանի ազատագրման համար պայքարող գաղտնի կազմակերպություն էր։
Թագվորյանը գրել է լեզվաբանական գրքույկ՝ «Փորձ լեզուագիտական մի դրութեան...» (1881), զարգացրել է արմատների առաջացման իր տեսությունը, որը հետագայում քննադատվել և մերժվել է։
Մահացել է 1883 թվականի հուլիսի 10-ին Թուրքիայի Կոստանդնուպոլիս քաղաքում։


== Երկեր ==
Փորձ լեզուագիտական մի դրութեան յորում բովանդակի բացատրութիւն արմատոց այբուբենի տառից։ Պատշաճեալ հայերէն լեզուի, Թագվորյան Սերովբե Հովհաննեսի,  Տփխիս, տպ. Յովհաննէս Մարտիրոսեանցի, 1881։
Թագվորյան Ս. Հ., «Փորձ լեզուագիտական մի դրութեան...», լեզվաբանական գրքույկ, 1881։
Ինչո՞ւ գյուղացին մտնում ե կոլլեկտիվ տնտեսության մեջ։ Թագվորյան Սերովբե Հովհաննես, Յերևան, Պետհրատի յերկրորդ տպարան Յերևանում, 1930։


== Գրականություն ==
Հովհաննիսյան Ա. Գ., Նալբանդյանը և նրա ժամանակը, հ. 1. Երևան, 1955։
Աղայան Է. Բ., Հայ լեզվաբանության պատմություն, հ. 1. Երևան, 1958։


== Ծանոթագրություններ ==
Կամերան Ներքին

Կամերան Ներքին, գյուղակ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 3-3.5 կմ հարավ-արևելք, Արածանիի ձախ ափին՝ անտառապատ վայրում։
Նշված է Կովկասի 5 վերստանոց քարտեզում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պոկոտիլովո

Պոկոտիլովո (ուկրաիներեն՝ Покотилове), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Պոկոտիլովո գյուղում բնակվում էր 630 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թունիսի ֆրանսիական պրոտեկտորատ

Թունիսի ֆրանսիական պրոտեկտորատ (ֆր.՝ Protectorat français de Tunisie, արաբ․՝ الحماية الفرنسية في تونس‎‎‎‎), պրոտեկտորատ, որը ստեղծվել է 1881 թվականին՝ Ֆրանսիայի գաղութային կայսրության օրոք։ Գոյություն է ունեցել մինչև 1953 թվականը՝ Թունիսի անկախության հռչակումը։


== Պատմություն ==
19-րդ դարի սկզբին Թունիսը փլուզման եզրին գտնվող Օսմանյան կայսրության մաս էր կազմում՝ ունենալով ինքնավարություն թուրքական պետության կազմում։ Այն կառավարվում էր Մուհամադ ալ-Սադիք բեյի կողմից։ 1877 թվականին Ռուսաստանը պատերազմ հայտարարեց Օսմանյան կայսրությանը։ Շուտով ռուսները հաղթանակ տարան վերջիններիս նկատմամբ, որին էլ հաջորդեց մի շարք բալկանյան երկրների անկախությունը։ Շուտով միջազգային հանրության ուշադրությունը կենտրոնացավ նաև Հյուսիսային Աֆրիկայի օսմանյան տարածքների վրա։
1878 թվականին այսպես կոչված «Արևելյան հարցի» լուծման համար Բեռլինում հրավիրվեց վեհաժողով։ Մեծ Բրիտանիան, որը դեմ էր Օսմանյան կայսրության վերջնական ոչնչացմանը, առաջարկեց Թունիսում հաստատել ֆրանսիական, իսկ Կիպրոսում՝ բրիտանական  վերահսկողություն։ Գերմանիան այնքան էլ հետաքրքրված չէր Միջերկրական ծովի հարավային ավազանի երկրներով, սակայն կողմ չէր այնտեղ Ֆրանսիայի գերիշխանության սահմանմանը (դա պայմանավորված էր ֆրանս-պրուսական պատերազմներով)։ Իտալիայի թագավորությունը, որն ուներ ոչ միայն քաղաքական, այլ նաև տնտեսական շահեր Թունիսում, կտրականապես դեմ էր Թունիսի ֆրանսահպատակեցմանը։ Այնուամենայնիվ, Իտալիայի կառավարությանը չհաջողվեց իր պահանջները թելադրել հյուսիսաֆրիկյան այս երկրի վերահսկողության համակարգի ստեղծման վերաբերյալ։
1881 թվականի ապրիլին ֆրանսիական զորքերը հատելով Ալժիրի սահմանը ներխուժեցին Թունիս։ Շուտով բեյի բանակը հանձնվեց։ Նույն թվականին բեյ Մուհամադ ալ-Սադիքը պայմանագիր կնքեց ֆրանսիացիների հետ, որով էլ Ֆրանսիային հանձնեց Թունիսի ղեկավարումը։ Այնուամենայնիվ արյունարբու արաբները շարունակում էին համառորեն դիմադրել եվրոպացի զավթիչներին։ Ռազմական գործողությունները շարունակվեց մինչև 1881 թվական։
Թունիսի պրոտեկտորատը, որպես ֆրանսահպատակ պետական կազմավորում, ուներ սեփական զինանշանը, օրհներգը, ազգային արժույթը և նամականիշները։ Երկրի կառավարվում էր Փարիզի կենտրոնական կառավարության կողմից նշանակված նահանգապետների կողմից։
Շուտով ֆրանսիացի գաղութարարներին հաջողվում է գրավել նաև Ալժիրը՝ տասնամյակներ տևած մարտերից հետո։ Թունիսի ֆրանսիական պրոտեկտորատի գոյության ամբողջ ընթացքում Օսմանյան կայսրությունը փորձեր էր կատարում հետ նվաճել իր կորցրած տիրույթները, սակայն ապարդյուն։ Ֆրանսիական տիրապետության  շրջանում Թունիսն ապրեց աննշան առաջընթաց։ Այսուհանդերձ պրոտակտորատի համար արդիական էին ֆինանսական խնդիրները։ Ֆրանսիական իշխանություններն այստեղ անցկացրել են ենթակառուցվածքների, արդյունաբերության, ֆինանսների և առողջապահության ոլորտի բարեփոխումներ։ Մեծ էր ֆրանսիական տնտեսական զարգացման ընկերությունների ներդրումն այդ գործում։  Թունիսի անկախության շարժումը ակտիվացել է Առաջին համաշխարհային պատերազմի նախօրեին և գագաթնակետին հասել Երկրորդ համաշխարհային պատերազմից հետո։ Երկարատև մարտերից հետո 1956 թվականին Թունիսին հաջողվեց նվաճել անկախություն։


== Ծանոթագրություններ ==
Լուդոնգա (Տյադեմայի վտակ)

Լուդոնգա (ռուս.՝ Лудонга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Տյադեմա գետի աջ ափին՝ 1 կմ հեռավորության վրա։ Գետի երկարությունը 75 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 03020300112103000026602
Հիդրոլոգիական ուսումնասիրությունների կոդը - 103002660
Ավազանի կոդը - 03.02.03.001'
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նորբիթ

Նորբիթ (անգլ.՝ Norbit), ամերիկյան կինոկատակերգություն, որի ռեժիսորն է Բրայան Ռոբինսը։ Վարկանիշը՝ MPAA — PG-13 (խորհուրդ չի տրվում մինչեւ 13 տարեկան երեխաներին)։ ԱՄՆ- ում ֆիլմը վարձույթի է հանվել 2007 թվականի փետրվարի 9-ից 2007 թվականի մարտի 8-ը։


== Սյուժե ==
Նորբիթի կյանքը դեռ մանկությունից լի էր փորձություններով և հիասթափություններով։ Չինական ռեստորանի դռների մոտ ծնողների կողմից լքված և Վոնգի կողմից դաստիարակված, տարրական դպրոցից դատապարտված էր քայլել հրեշավոր երկրպագուի՝ Ռասփյուտիայի հետ։ Չհամարձակվելով մերժել իր պաշտպանին, հերոսը խոնարհաբար պատրաստվում է տանել նրան եկեղեցի, երբ քաղաք է վերադառնում Նորբիթի կայնքի միակ սեր՝ գեղեցկուհի Քեյթը։ Այժմ նա պետք է ինչ-որ կերպ ազատվի բռնակալ Ռասփյուտիայից և գրավի Քեյթի սիրտը։


== Դերերում ==
Էդի Մերֆի — Նորբիթ / Ռասփյուտիա / պարոն Վոնգ
Թենդի Նյուտոն — Քեյթ Թոմաս
Թերի Քրուզ — մեծ Ջեք Լաթիմոր
Քլիֆթոն Պալուել — Էրլ Լաթիմոր
Լեսթեր Սփեյթ — Բլու Լաթիմոր
Քյուբա Գուդինգ Կրտսեր — Դիոն Հյուզ (Քեյթի նշանած)
Էդդի Գրիֆֆին — Քաղցր Հիսուս Հայրիկ
Քեթ Վիլյամս — Տեր, ողորմեա
Ֆլոյդ Լիվայն — Էյբ (դերձակ)
Էնթնի Ռասսել — Սեմ Ջովաննի (ռեստորանի տեր)
Փեթ Կրոուֆորդ Բրաուն — տիկին Հենդերսոն (ծաղկավաճառուհի)
Ջանետտ Միլլեր — տիկին Կոուլման
Մայքլ Կոլյար — Մորրիս (վարսավիր)
Մառլոն Ուեյանս — Բասթեր
Ալեքս Ռի — տիկին Լին Լին Վոնգ
Ռիչարդ Գանտ — քարոզիչ
Չառլի Մյորֆի — շուն Լլոյդ (ձայն)


== Նկարահանող խումբ ==
Ռեժիսոր՝ Բրայան Ռոբինս
Սցենարիստ՝ Չարշզ Մյորֆի, Դեվիդ Ռոնն, Ջեյ Շորկ, Էդի Մերֆի
Պրոդյուսերներ՝ Ջոն Դեվիս, Էդի Մերֆի
Գործադիր պրոդյուսերներ՝ Դեվիդ Հաուսհոլթեր, Բրայան Ռոբինս, Մայքլ Թոլլին
Օպերատոր՝ Կլարկ Մետիս
Նկարիչ - բեմադրող՝ Կլեյ Գրիֆֆիտ
Երգահան՝ Դեվիդ Նյուման
Մոնտաժ՝ Նեդ Բաստիլ
Դերասանների ընտրություն՝ Ջուլ Բեստրոպ, Սեթ Յանկլեվից
Զգեստներ ձևավորող նկարիչ՝ Մոլլի ՄաջինիսԱրտադրություն՝ «DreamWorks Pictures», «Davis Entertainment», «Tollin/Robbins Productions»:
Վարձույթ՝ «Paramount Pictures» (ԱՄՆ, Մեծ Բրիտանիա, Նիդերլանդներ), «United International Pictures» (Արգենտինա, Հունաստան, Սինգապուր), «Universal Pictures International» (Շվեյցարիա, Իսպանիա)։


== Բյուջե և շահույթ ==
Ֆիլմի բյուջեն կազմել է 60 միլիոն դոլար։ Հյուսիսային Ամերիկայումը վաստակել է 95 673 607 դոլար և 63 639 954 դոլար այլ շուկաներում։ Շահույթը ընդհանուր կազմել է շուրջ 159 313 561 դոլար։ Ֆիլմը Մեծ Բրիտանիայում թողարկվել է 2007 թվականի մարտի 9-ին։


== Մրցանակներ և նոմինացիաներ ==
2008 թվականին ֆիլմը ստացել է երեք «Ոսկե ազնվամորի» մրցանակի՝ ամենավատ տղամարդու դերի համար, երկրորդ պլանի ամենավատ տղամարդու դերի համար և երկրորդ պլանի ամենավատ կնոջ դերի համար (այս բոլոր մրցանակներին արժանացել է Էդի Մերֆին) և նոմինացվել ևս չորս մրցանակի։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
«Նորբիթ»(անգլ.) ֆիլմը Internet Movie Database կայքում
Շվեյցարիան Եվրատեսիլ երգի մրցույթում

Շվեյցարիան մասնակցել է Եվրատեսիլ երգի մրցույթին ամեն տարի սկսած 1956 թվականից, բացառությամբ 1995, 1999, 2001 և 2003 թ.


== Մասնակիցներ ==
XX կիսաեզրափակիչներում նշանակում են ավտո-որակավորում։ Սա կարող է լինել արդյունք հետևյալ երկու պատճառներից։ Եթե երկիրը հաղթել է նախորդ տարվա մրցույթը, հաջորդ տարի նա չի մրցելու որևէ կիսաեզրափակչում։ Մյուս պատճառն այն է, որ Մեծ Քառյակի (Հնգյակի) երկիր-անդամները չեն մասնակցում որևէ կիսաեզրափակիչ փուլում։
XX եզրափակիչներում նշանակում է, որ երկիրը չի անցել եզրափակիչ փուլ։


== Եվրատեսիլը Շվեյցարիայում ==


== Հղումներ ==
Շվեյցարիայի էջը Eurovision.tv կայքում
Սլեդի (այլ կիրառումներ)

Սլեդի, կարող է վերաբերել՝

Սլեդի - գյուղ, Ուկրաինայի Վիննիցայի մարզի Մոգիլյով-Պոդոլսկիի շրջանում
Սլեդի - գյուղ, Ուկրաինայի Վիննիցայի մարզի Տիվրովի շրջանում
Արծվաքար (հրվանդան)

Արվաքար (Սարիկայա), հրվանդան Հայաստանի Գեղարքունիքի մարզում, Սևանա լճի արևմտյան ափին։ Նորադուզի թերակղզում։


== Ծանոթագրություններ ==
Նաշչեկինո (գյուղ, Սիչովսկի շրջան)

Նաշչեկինո (ռուս.՝ Нащекино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անահիտ Ավանեսյան

Անահիտ Ավանեսյան (մարտի 21, 1981(1981-03-21), Երևան, Հայկական ԽՍՀ, ԽՍՀՄ), քաղաքացիական իրավունքի մասնագետ է, պետական գործիչ, 2021 թվականի հունվարի 18-ից՝ ՀՀ առողջապահության նախարար։


== Կենսագրություն ==
Անահիտ Ավանեսյանը ծնվել է 1981 թվականի մարտի 21-ին։ 1997-2003 թվականներին սովորել է Երևանի պետական համալսարանում, ստացել քաղաքացիական իրավունքի մագիստրոսի կոչում։ 2002-2004 թվականներին սովորել է Հայաստանի ամերիկյան համալսարանում՝ ավարտելով իրավունքի մագիստրոսի կոչմամբ։ 2002-2004 թվականներին սովորել է Առաջնորդների զարգացման կենտրոնում։ 2003 թվականին մասնակցել է Անդրկովկասի և Հարավային Կովկասի երիտասարդ կանանց առաջնորդության ծրագրին։


=== Աշխատանքային գործունեություն ===
Անահիտ Ավանեսյանը 2000-2001 թվականներին աշխատել է ՀՀ արտաքին գործերի նախարարության իրավաբանական վարչությունում։ 2001-2002 թվականներին  իրավախորհրդատվություն է մատուցել Պետական ռեզերվների գործակալությանը։ 2005-2015 թվականներին եղել է «Դեմոկրատիան այսօր» ՀԿ-ի իրավախորհրդատուն։ 2014-2015 թվականներին «Արֆարմացիա» ՓԲԸ-ում հանդիսացել է ադմինիստրատիվ գծով տնօրեն, և 2016 թվականից՝ գլխավոր տնօրեն։  2017 թվականից Փաստաբանների պալատի անդամ է։ 2017-2018 թվականներին եղել է «Աբովյան 39» ՍՊԸ տնօրենը, միաժամանակ՝ «Արֆարմացիա» ՓԲԸ խորհրդի անդամ։
2018 թ. մայիսի 24-ից զբաղեցրել է առողջապահության նախարարի տեղակալի և 2020 թվականի մայիսի 11-ից` առաջին տեղակալի պաշտոնը։ 2021 թ․ հունվարի 18-ին ՀՀ Վարչապետի որոշմամբ Ավանեսյանն ազատվել է առողջապահության նախարարի առաջին տեղակալի պաշտոնից և ՀՀ Նախագահի հրամանագրով նշանակվել է առողջապահության նախարար։


== Անձնական տվյալներ ==
Անահիտ Ավանեսյանն ամուսնացած է, ունի 3 զավակ։


== Ծանոթագրություններ ==
Սպիտակաթև պինգվին

Սպիտակաթև պինգվին (լատ.՝ Eudyptula minor albosignata), ոչ մեծ պինգվինների ենթատեսակ։ Երկարությունը կազմում է մոտավորապես 30 սմ, քաշը՝ մինչև 1,5 կգ։ Բնադրում են միայն Բանքս թերակղզում և Մոտունաու կղզում, որոնք երկուսն էլ գտնվում են Նոր Զելանդիայի Հարավային կղում տեղակայված Կրայստչերչ քաղաքից ոչ հեռու։ Հյուսիսային փոքր պինգվինների թվաքանակը կազմում է շուրջ 3750 բազմացող զույգ։


== Դասակարգում ==
Ներկայում գիտնականների մեծ մասը կարծում է, որ սպիտակաթև պինգվինը փոքր պինգվինի (Eudyptula minor) ենթատեսակ է։ Այդ թռչունի միտոքոնդրիումյին ԴՆԹ-ի՝ Բենքսի և այլոց կողմից 2002 թվականին անցկացված անալիզի արդյունքները թույլ են տալիս ենթադրել, որ Նոր Զելանդիայի Հյուսիսային կղզու և Չատեմ կղզու փոքր պինգվինները պետք է համարվեն առանձին տեսակ։ Ընդ որում՝ սպիտակաթև պինգվինը դառնում է արդեն այդ տեսակի ենթատեսակ, իսկ Ավստրալիայի և Նոր Զելանդիայի Հարավային կղզու արևմտյան հատվածի փոքր պինգվինները կազմում են առանձին տեսակ։ Շիրիհային (Shirihai) 2008 թվականի իր աշխատանքում սպիտակաթև պինգվինին դիտարկում է որպես «փոքր պինգվին» տեսակի աշխարհագրական ռասա։ Վերջնական արդյունքում՝ 2009 թվականից Բնության պահպանության միջազգային միությունը և «BirdLife International»-ը սպիտակաթև պինգվինին դիտարկում են որպես փոքր պինգվինի ենթատեսակ։


== Արեալ ==
Սպիտակաթև պինգվինները բնակվում են հրվանդաններում, քարանձավներում, ժայռակույտերի վրա, ինչպես նաև ՝ քամուց պաշտպանված ափերին։ Հանդիպում են հիմնականում Նոր Զելանդիայում՝ Քենթերբերիում։


== Վարք ==
Ի տարբերություն մյուս պինգվինների, սպիտակաթև պինգվինները հիմնականում գիշերային կենդանիներ են։ Ցերեկը նրանք քնում են ափում՝ բների մեջ, մութն ընկնելու հետ գնում են դեպի ծով, որպեսզի վերադառնան ափ մինչ լուսաբացը։ Բանքս թերակղզում նրանք ցերեկներն էլ են դուրս գալիս իրենց բներից, սակայն ծով չեն գնում։ Երեկոյան այդ պինգվինները խմբերով հավաքվում են ծովափին և սպասում, որ լավ կմթնի։ Միայն այդ ժամանակ նրանք կկարողանան հանգիստ մտնել ծով։ Ամբողջ խումբը գնում է ծով միաժամանակ։


== Բազմացում ==
Ձվադրում են հուլիսից դեկտեմբերին, բայց ձվերի մեծ մասն ածում են օգոստոսից նոյեմբեր ընկած ժամանակահատվածում։ Էգը միշտ ձուն ածում է բնում, որ հիմնականում փորվում է ծառի տակ։ Սակայն պինգվինները կարող են իրենց բույնը պատրաստել նաև խոտածածկ թեքությունների վրա և նույնիսկ ավազային դյուներում։ Թխսում են 33-39 օր։ Ճտերը փետրավորվում են և պատրաստ են ծով գնալ ձվից դուրս գալուց 50-65 օր հետո։


== Սնուցում ==
Սպիտակաթև պինգվինները որսում են փոքրիկ վտառային ձկներ։  Որսում են նաև գլխոտանիներին, ավելի հազվադեպ՝ խեցգետնանմանների։ Որսը հետապնդում են ջրի տակ։ Շատ հաճախ որսում են ափից 25 կմ հեռավորության վրա, ամեն առավոտ վերադառնում են իրենց բները։ Երբեմն որս փնտրելու համար ափից հեռանում են մինչև 75 կմ։


== Տեսակի պահպանություն ==
2010 թվականի օգոստոսից սպիտակաթև պինգվինը ներառվել է ԱՄՆ «Վտանգի մեջ գտնվող տեսակների մասին» օրենքի ընթացիկ խմբագրությունում որպես վտանգի տակ գտնվող կենդանիներ ենթատեսակ։ «Մոտունաու կղզու կենսաբազմազանության զարգացման խումբը» մշակել և իրականացնում է այդ պինգվինների պաշտպանության նախագիծ։


== Ծանոթագրություններ ==
Կայծ (ամսագիր)

Կայծ, հասարակական, գիտական, գրական ամսաթերթ։ Սոցիալ դեմոկրատ Հնչակյան կուսակցության Կոստանդնուպոլսի (այժմ՝ Ստամբուլ) ուսանողական միության օրգան։ Լույս է տեսել 1911-1914 թվականներին, Կոստանդնուպոլսում (խմբագիրներ՝ Ե. Ամատունի, Ա. Կիտուր, Հ. Գալճյան)։
Տպագրել է Կարլ Մարքսի և Ֆրիդրիխ Էնգելսի երկերից, Գեորգի Պլեխանովի «Անիշխանական վարդապետության պատմական զարգացումը» գործը։ Պատմել է ԷՌՄԳԲԿ 2-րդ համագումարի գործունեության, բոլշևիզմի և նրա հակառակորդների մասին։
1913 թվականին համար է նվիրել Կարլ Մարքսի մահվան 30-ամյակին, տեղեկություններ հաղորդել էնգելսի, Լիբկնեխտի, Լաֆարգի, Բեբելի, Ցետկինի, Կաուցկու, Պլեխանովի մասին։
«Կայծեր»-ին թղթակցել են կին լրագրողներ՝ «հայուհու կյանքի և պայքարի, թուրք կնոջ զարթոնքի մասին» նյութերով։ Թերթը ներկայացրել է նաև հնչակյան ուսանողական միության «ծրագիր-կանոնագիրը»՝ հեղափոխական երիտասարդության քաղաքական, գաղափարական և տնտեսական պայքարի ուղիների և խնդիրների վերաբերյալ։ Պատմել է Ռուսաստանի հասարակական-քաղաքական կյանքի, հեղափոխական շարժումների մասին։ Աշխատակցել են դոկտոր Պեննեն, Ա. Կիտուրը, Վ. Զեյթունյանը, Պ. Մանուելյանը, Ա. Կենճյանը և ուրիշներ։
Վինդոուզ 7

Վինդոուզ 7 (Windows 7), հայտնի օպերացիոն համակարգ է, որը եկավ փոխարինելու Վինդոուզ Վիստային։
Օպերացիոն համակարգը լույս է տեսել 2009 թվականի հոկտեմբերի 22-ին և կարճ ժամանակում մեծ հաջողությունների հասել։ Նրա մեջ մտել են մի քանի փոփոխություններ, որոնք նախորդ ՕՀ-ում տեղ չեն գտել։ Նոր ՕՀ ունի փոփոխված ինտերֆեյս ու մի շարք փոփոխություններ ՕՀ-ի հիմքում ընկած ծրագրերում։ Սակայն նրանից հանված են մի շարք ծրագրեր-օրինակ «Վինդոուզ փոստարկղ», «Վինդոուզ ֆոտոալբոմ», «Վինդոուզ կինո-ստեղծիչ» և այլն։ 
2011 թվականի մայիս ամսվա դրությամբ Վինդոուզ 7-ի չափաբաժինը կազմում է 37.8 տոկոս նախորդ տարվա 19.8-ի դիմաց։ W3Schools-ի տվյալներով 2011 թ. օգոստոսից Windows 7-ի չափաբաժինը գերազանցել է Windows XP-ին աշխարհում։ Համակարգը ունակ է մուլտիթաչ կառավարման (ցուցադրվել է TechEd'08 կոնֆերենցիայի ժամանակ)։ Առկա են 132 նկարներ, որոնցից յուրաքանչյուրը խորհրդանշում է մեկ առանձին երկիր։ Windows 7-ի առավելություններից մեկը Vista-ի համար նախատեսված դրայվերների հետ համապատասխանությունն է։ Փոփոխված տեսք ունի Մեդիա-Նվագարկիչը, որը սակայն դեռ Blu-Ray սկավառակների հետ անհամատեղելի է։


== Ձևավորման ենթատեսակներ ==
Առկա են հետևյալ ձևերը

Windows Aero - սա բազմերանգ տեսակ է՝ հասանելի Windows 7 Home Premium-ից։
Windows 7 Պարզեցված - անհասանելի են Windows Flip 3D, AeroPeek-ը և թափանցիկությունը։
Կազացկոե (գյուղ, Նովոազովսկի շրջան)

Անվան այլ կիրառումների համար տե՛ս՝ ԿազացկոեԿազացկոե (ուկրաիներեն՝ Козацьке), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Կազացկոե գյուղում բնակվում էր 978 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլիզաբեթ Ռիվերս

Էլիզաբեթ Ջոյս Ռիվերս (անգլ.՝ Elizabeth Joyce Rivers, 1903[…], Հարթֆորշիր, Անգլիա, Մեծ Բրիտանիայի և Իռլանդիայի միացյալ թագավորություն - 1964[…]), Իռլանդիայում հաստատված նկարիչ, փորագրող և պատկերազարդող։


== Կենսագրություն ==
Էլիզաբեթ Ռիվերսը ծնվել է 1903 թվականին, Անգլիայի Հերթֆորդշիր կոմսության Սոուբրիջվորֆ բնակավայրում։ Սովորել է  Գոլդսմիթի քոլեջում։ Լոնդոնում աշխատել է Էդմունդ Սալիվանի մոտ։ 1926 թվականին Թագավորական ակադեմիայից կրթաթոշակ է ստացել և ուսումը շարունակել Ուոլթեր Սիկերտի մոտ։ 1931 թվականին տեղափոխվել է Փարիզ, ուսումը շարունակել արվեստի դպրոցում՝ ուսանելով Անդրե Լոտի և Ջինո Սևերինիի մոտ։ 1932 թվականին ընդգրկվել է «Քսանականների խմբում»։  Լոնդոնում ցուցադրվել է Վերթայմ պատկերասրահում, այնուհետև տեղափոխվել և բնակություն է հաստատել Իռլանդիայի Արան կղզիներում։ Նրա առաջին գիրքը՝ «Այս մարդը» (This Man), 1939 թվականին հրատարակվել է Guyon հրատարակչատան կողմից։ Էլիզաբեթն այն գրել է Արանում։ «Անծանոթն Արանում» (Stranger in Aran) գիրքը հրատարակվել է 1946 թվականին։ Էլիզաբեթը ցուցադրվել է Իռլանդական թագավորական ակադեմիայում (Royal Hibernian Academy): Վադինգթոն ցուցասրահը հրատարակել է Ռիվերսի փայտե փորագրությունների ալբոմը։ Երկրորդ համաշխարհային պատերազմի ժամանակ Ռիվերսն ապրել է Լոնդոնում և օդային հարձակման ժամանակ եղել հրշեջ-պահակ։ Ապրել և ստեղծագործել է Իռլանդիայում, բացառությամբ պատերազմական ժամանակաշրջանի և 1955 թվականի։ Իվի Հոունի հետ ստեղծել է վիտրաժներ։ Ցուցահանդեսներ է ունեցել նաև Նոր անգլիական արվեստի ակումբում և Լոնդոնի Գեղարվեստի թագավորական ակադեմիայում։ Իռլանդիայի արևմուտքում բնակվելու տարիներին ընկերացել է The White Stag խմբի հիմնադիր Բազիլ Ռակոցիի հետ։
Էլիզաբեթ Ռիվերսը մահացել է 1964 թվականի հուլիսի 20-ին Դուբլինի Դորկի արվարձանի իր տանը։ Թաղված է Տալլայի Սուրբ Մելռեյն եկեղեցում։


== Նկարազարդումներ ==
Գրքերի համար արված պատկերազարդումներ՝

Ալֆրեդ Թեննիսոն, «Երազանքի օրը» (1928)
Էթել Մանին, «Connemara Journal» (1947)
Քրիստոֆեր Սմարթ, «Հոգեբուժարանից դուրս» (1956)


== Ծանոթագրություններ ==
Դեդուկցիա

Դեդուկցիա (լատ.՝ deductio — բխեցում), մտահանգման (կշռադատության) տեսակներից, լայն իմաստով՝ հետազոտության մեթոդներից մեկը։
Դեդուկցիան ավանդաբար սահմանվել Է, ներկայումս էլ երբեմն սահմանվում է իբրև այնպիսի մտահանգում, որով ընդհանուր նախադրյալներից կատարվում է մասնավոր եզրակացություն, և այդ առումով այն հակադրվում է ինդուկցիային։ Բայց այս սահմանումը ճշգրտման կարիք ունի, քանի որ անվերապահորեն դեդուկտիվ համարվող մտահանգումների որոշ տեսակներ այդպիսի հատկանիշ չունեն։ Ուստի, դեդուկցիա ասելով ներկայումս ավելի հաճախ հասկացվում է անալիտիկ բնույթի կշռադատությունը, որտեղ եզրակացությունն ստացվում է միայն որպես նախադրյալներում ոչ բացահայտ ձևով պարունակվող ինֆորմացիայի բացահայտում-առանձնացում՝ որոշակի տրամաբանական միջոցներով, այն է՝ արտածման կանոններով։ Դրանով պայմանավորված՝ դեդուկցիայի մեջ եզրակացությունը միշտ լինում է հավաստի (եթե նախադրյալները հավաստի են)։ Այդպես ըմբռնված դեդուկցիան հակադրվում է սկզբունքորեն միայն հավանական եզրակացություն տվող մտահանգումներին (ոչ լրիվ ինդուկցիա, անալոգիա և այլն, իսկ լրիվ ինդուկցիան դիտվում է որպես դեդուկցիա)։
Դեդուկցիայի տեսությունը տրամաբանության հիմնական բովանդակությունն է, նույնիսկ երբեմն նույնացվում է ընդհանրապես ձևական տրամաբանության հետ։ Ելնելով նրանից, որ դեդուկցիան որպես հետազոտության մեթոդ «նոր բան» չի տալիս, որոշ տրամաբաններ այն համարել են կշռադատության ոչ լիարժեք, գիտության համար առանձին նշանակություն չունեցող եղանակ, իսկ իսկական գիտելիք, ըստ նրանց, տալիս է միայն ինդուկցիան։ Ուրիշները (Լայբնից Գոթֆրիդ Վիլհելմ), ընդհակառակը, գերապատվությունը տվել են դեդուկցիային՝ գտնելով, որ այն տալիս է անհրաժեշտաբար հավաստի եզրակացությունը և «ճշմարիտ է բոլոր հնարավոր աշխարհներում», մինչդեռ ինդուկցիան (ոչ լրիվ) տալիս է միայն հավանական կամ պատահականորեն հավաստի եզրակացություն։ 
Դեդուկցիայի տեսության մշակման գործում մեծ ավանդ է մուծել Արիստոտելն՝ իր սիլլոգիստիկայով։


== Տես նաև ==
Բավարար հիմունքի օրենք


== Ծանոթագրություններ ==
Ամֆոտերություն

Ամֆոտերություն հին հունարեն՝ (ἀμφότεροι-երկակի, փոխադարձ), որոշ միացությունների հատկությունն է ցուցաբերել և՛ հիմնային, և՛ թթվային հատկություններ։ Ամֆոտեր հասկացությունը, որպես երկակի հատկություն առաջին անգամ ձևավորվել է 1814 թ. Ժոզեֆ Լուի Գեյ-Լյուսակի և Լ. Տենարի կողմից։ Ա. Գրանչը թթվահիմնային փոխազդեցությունների մասին ընդհանուր քիմիական թեորիայի շրջանակներում (1917-1927 թթ) ամֆոտերությունը բնութագրել է իբրև որոշ միացությունների կողմից ցուցաբերելու ինչպես թթվային, այնպես էլ հիմնային հատկություններ՝ կախված միջավայրից և ռեագենտների բնույթից, որոնք մասնակցում են այդ միջավայրի ստեղծմանը, հատուկ ուշադրություն դարձնելով լուծիչի բնույթին։ Թթվային հատկություն ցուցբերելով նյութը հանդիսանում է պրոտոնի դոնոր, իսկ հիմնային հատկություն ցուցաբերելով՝ ակցեպտոր։ Օրինակներ կարող են հանդիսանալ ալյումինը, ալյումինի օքսիդը, ալյումինի հիդրօքսիդը, մանգանը, մանգանի օքսիդը, հիդրօքսիդը, ցինկը, դրա օքսիդն ու հիդրօքսիդը և այլն։


== Ծանոթագրություններ ==
Հրաչյա Գասպարյան (այլ կիրառումներ)

Հրաչյա Գասպարյան անունը կարող է վերաբերել հետևյալ անձանց.

Հրաչյա Գասպարյան (ռեժիսոր)
Հրաչյա Գասպարյան (ճարտարապետ)
Անանդալեի խխունջ

Անանդալեի խխունջ (լատ.՝ Odhneripisidium annandalei), օրկուլիդների ընտանիքին պատկանող փափկամարմին կենդանի։ Գրանցված է Հայաստանի Հանրապետության Կարմիր գրքում։


== Նկարագրություն ==
2,6 մմ երկարությամբ և 1,8 մմ լայնությամբ կարճ ձվաձև, ուռուցիկ կամ մոխրագույն, փայլատ փոքր խեցին շատ նուրբ է և գրեթե կանոնաձև մանրագծված։


== Տարածվածություն ==
Տարածված է Ադրբեջանում, Թուրքիայում, Սիրիայում, Իսրայելում, Իրանում, Աֆղանստանում։ Հայաստանում հայտնի է միայն Մեղրի քաղաքի շրջակայքում (Սյունիքի մարզ)։


== Էկոլոգիա ==
Ապրում է աղբյուրից սնվող գետնամերձ ճահիճներում։
Կենսաբանական առանձնահատկությունները հայտնի չեն։


== Պահպանություն ==
Ծայրահեղ սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով ներկայումս գնահատվում է որպես կրիտիկական վիճակում գտնվող տեսակ։ Հայտնաբերված են քիչ քանակությամբ առանձնյակներ։
Վտանգման հիմնական գործոն է հանդիսանում ջրամբարի հիդրոլոգիական ռեժիմի խախտումը։
Պահպանվում է «Արևիկ» ազգային պարկում։


== Ծանոթագրություններ ==
Ստեփան Սիտարյան

Ստեփան Արամայիսի Սիտարյան (սեպտեմբերի 27, 1930(1930-09-27), Ալավերդի, Հայկական ԽՍՀ, ԱԽՖՍՀ, ԽՍՀՄ - օգոստոսի 3, 2009(2009-08-03), Մոսկվա, Ռուսաստան), հայ խորհրդային տնտեսագետ։ Տնտեսագիտական գիտությունների դոկտոր (1966), պրոֆեսոր (1970)։ ԽՄԿԿ անդամ 1960 թվականից։


== Կենսագրություն ==
Ավարտել է Ալավերդի քաղաքի Մադան թաղամասի ռուսական դպրոցը, ապա Մոսկվայի համալսարանի տնտեսագիտական ֆակուլտետի քաղաքատնտեսության բաժինը (1953)։ 1956 թվականից քաղաքատնտեսություն է դասավանդել նույն համալսարանում։ 1957 թվականից աշխատել է նաև ԽՍՀՄ ֆինանսների Գիտահետազոտական ինստիտուտում, 1970 թվականից՝ տնօրեն։ 1974 թվականից ԽՍՀՄ ֆինանսների նախարարի, 1983 թվականից ԽՍՀՄ Պետպլանի նախագահի տեղակալ։ Աշխատությունները վերաբերում են սոցիալիզմի քաղաքատնտեսության տեսական ու մեթոդաբանական, սոցիալիստական ֆինանսների և ԽՍՀՄ պետական բյուջեի խնդիրներին։ Պարգևատրվել է Աշխատանքային կարմիր դրոշի, ժողովուրդների բարեկամության, «Պատվո նշան» շքանշաններով։ 
1989 թվականին նշանակվել է ԽՍՀՄ նախարարների խորհրդի նախագահի տեղակալ, կորդինացնելով արտաքին առևտուրը։ Ստեփան Սիտարյանն է նախաձեռնել և մշակել ԽՍՀՄ կոպերացիայի մասին օրենքը և դրա ընդունումը, փաստորեն դաառնալում ԽՍՀՄ-ում ամսնավոր սեականության հիմնադիր։ 1989 թ․ երբ Հայաստանում շարունակվում էր բնապահպանական շարժումը և «Նաիրիտի», «Վանաձորի քիմպրոմի» և Ատոմակայանի փակման պահանջով միտինգներ ու ցույցեր էին սկսվել, ցույցեր ու միտինգներ էին տեղի ունենում նաև Ալավերդիում։ Ալավերդցիները պահանջում էին փակել լեռնամետալուրգիական կոմբինատը։ Խորհրդային կառավարությունը փորձում էր համոզել ցուցարարներին, երկու տարով հետաձգել կոմբինատի փակումը, մինչև Ռուսաստանում ավարտին կհասցվի նոր գործարանի շինարարությունը։ Այդ օրերին իր ծննդավայր Ալավերդի ժամանած Ստեփան Սիտարյանը կոմբինատի մշակույթի պալատի դահլիճում հավաքված շարժման ակտիվիստներին փորձում էր համոզել հետաձգել կոմբինատի փակումը։ Դա նրան չհաջողվեց։ Չնայած դրան, Ստեփան Սիտարյանը կոմբինատի փակումից հետո մեծ գործ կատարեց Ալավերդիում նոր արտադրություններ հիմնելու և գործազուրկ մարդկանց աշխատանքով ապահովելու ծրագրերը խորհրդային կառավարության բյուրոկրատական ապարատներով առաջ մղելու համար։ 1992-2003 թթ եղել է  Արտաքին տնտեսական ուսումնասիրությունների ինստիտիտուտի տնօրեն, 
1996 թվականից  մենեջմենտի միջազգային ակադեմիայի նախագահ։ 

Վախճանվել է՝ Մոսկվայում, թաղվել հայկական գերեզմանոցում։
Աստերոիդների ցանկ (30901-31000)

Աստերոիդների ցանկ (30801-30900)  • Աստերոիդների ցանկ  • Աստերոիդների ցանկ (31001-31100)
 Աստերոիդների ցանկ (30801-30900)  • Աստերոիդների ցանկ  • Աստերոիդների ցանկ (31001-31100)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Գումենիկի (գյուղ, Կորոստիշևի շրջան)

Գումենիկի (ուկրաիներեն՝ Гуменники), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Գումենիկի գյուղում բնակվում էր 500 մարդ։ Բնակավայրը զբաղեցնում է 2356 կմ² տարածք։ Բնակչության խտությունը կազմում էր 212,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրոմ

Կրոմ, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Լոզի (գյուղ, Լիպեցկի շրջան)

Լոզի (ռուս.՝ Лозы), գյուղ Ռուսաստանի, Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալայա Աշինկա

Մալայա Աշինկա (ռուս.՝ Малая Ашинка, բաշկիրերեն՝ Кесе Ашинка), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջավախիանթկարի

Ջավախիանթկարի (վրաց.՝ ჯავახიანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1080 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ։


== Ծանոթագրություններ ==
Ֆրանտիշեկ (մուլտֆիլմ)

«Ֆրանտիշեկ» (ռուս.՝ «Франтишек»), խորհրդային տիկնիկային մուլտֆիլմ, որ ստեղծվել է ռեժիսոր Վադիմ Կուրչևսկու կողմից 1967 թվականին Միլոշ Մացոուրեկի հեքիաթի հիման վրա։ Փոքրիկ փիլիսոփայական դրամա է, որ պատմում է տաղանդի նորարարական բնույթի, ինչպես նաև Մորոզի կերպարի բոլորովին նոր մեկնաբանություն։


== Սյուժե ==
Քաղաքում ուշ աշուն է, ծառերից թափվում են վերջին տերևները։ Ուսուցիչ Մորոզն իր աշակերտներին՝ փոքրիկ Մորոզիկներին տանում է գործնական պարապմունքների քաղաքում։ Աշակերտները սովորում են ստեղծել ջինջառ և սառցալեզվակներ, պատուհաններին նկարել սառցե սպիտակ նախշեր։ Մորոզիկ Ֆրանտիշեկն այգում ծանոթանում է մի աղջկա՝ Վլաստայի հետ, և նրանք երկուսն էլ սիրում են նկարել։ Վլաստան Ֆրանտիշեկին նվիրում է ներկերի տուփ և տանում Բուսաբանական այգի, որտեղ Ֆրանտիշեկն առաջին անգամ տեսնում է իսկական ծաղիկներ։ Երախտապարտ Ֆրանտիշեկը գիշերն աղջկա պատուհանին նկարում է ծաղկանախշեր ու ծաղիկներ։ Առավոտյան աղջիկը տեսնում է և ասում. «Ֆրանտիշե՛կ, դու իսկական նկարիչ ես»։ Իսկ ուսուցիչ Մորոզն ասում է, որ թեև գեղեցիկ է, բայց կարգը թույլ չի տալիս, և այդպես նկարել ընդունված չէ։ Նա վերցնում է ներկերը, իսկ հետո ինքն է փորձում նկարել դրանցով։


== Նկարահանող խումբ ==


== Հնչյունավորում ==
Կլարա Ռումյանովա – Ֆրանտիշեկ
Մարիա Վինոգրադովա – Վլաստա, Վլաստայի մայրը, ուսուցչուհի
Անատոլի Պապանով – ՄորոզՀնչյունավորողների անունները տիտրերում նշված չեն։


== Մրցանակներ ==
1968 – Անիմացիոն ֆիլմերի II միջազգային փառատոն Մամայայում (Ռումինիա) — «Արծաթե հավալուսն» մրցանակ


== Վերաթողարկում ==
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում.

«Фантазёры», «Սոյուզմուլտֆիլմ», տեղայնացնող՝ «Союз», սկավառակում ընդգրկված մուլտֆիլմեր՝«Ֆրանտիշեկ» (1967), «Բարոն Մյունհաուզենի արկածները» (1967), «Միստր Թվիստր» (1963), «Մենք Շերլոկ Հոլմսի հետ» (1985), «Богатырская каша» (1987), «Фантазёры из деревни Угоры» (1994)։


== Արձագանքներ ==

— Ս. Ասենին


== Տես նաև ==
Ձմեռ պապը և ամառը


== Ծանոթագրություններ ==


== Արտաքին հղումներ ==
Ֆրանտիշեկ մուլտֆիլմը «Անիմատոր.ռու» կայքում
Журнал «Советский экран» № 6 март 1985.
Բալա Մելիքյան

Անվան այլ կիրառումների համար տե՛ս՝ Մելիքյան (այլ կիրառումներ)Մելիքյան (Մելիքով) Բալա Գրիգորի (հոկտեմբերի 31, 1888(1888-10-31), Շուշի, Ելիզավետպոլի նահանգ, Ռուսական կայսրություն - մայիսի 22, 1935(1935-05-22)), հայ թառահար։


== Կենսագրություն ==
Հատուկ երաժշտական կրթություն չի ստացել, նրա երաժշտական ճաշակն ու ունակությունները ձևավորվել և զարգացել են Շուշվա ժողովրդա-երաժշտական միջավայրում, հոր՝ այդ ժամանակ արդեն նշանավոր թառահար Գրիգոր Մելիքովի (1859-1929 թվականներ) ազդեցությամբ։ Տասնինը տարեկան հասակում Մելիքյանը արդեն ճանաչված թառահար էր և իր գործունեությամբ կապված էր նաև Բաքվի, Թիֆլիսի ու Երևանի երաժշտական կենտրոններին։ Վիրտուոզ թառահար, մուղամների անզուգական կատարող Մելիքյանը իր կազմակերպած գործիքային անսամբլներով համերգներով հանդես է եկել (որպես մենակատար և նվագակցող) նաև Մոսկվայում ու Լենինգրադում։


== Արտաքին հղումներ ==
Բալա Մելիքյան
Սուբխանգուլովո

Սուբխանգուլովո (ռուս.՝ Субхангулово, բաշկիրերեն՝ Собханғол), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 91 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուզկինո (գյուղ, Շիգոնսկի շրջան)

Կուզկինո (ռուս.՝ Кузькино), գյուղ Ռուսաստանի Սամարայի մարզի Շիգոնսկի շրջանի կազմում։
Բնակչությունը 2004 թվականին գրանցված տվյալներով կազմում էր 479 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամանորի գիշեր (մուլտֆիլմ)

«Ամանորի գիշեր» (ռուս.՝ Новогодняя ночь),  խորհրդային նկարված մուլտիպլիկացիոն կինոնկար, որը 1948 թվականին նկարահանել են ռեժիսորներ Օլգա Խոդատաևան և Պյոտր Նոսովը «Սոյուզմուլտֆիլմ» կինոստուդիայում։ Հետպատերազմյան շրջանի խորհրդային Ամանորի մասին առաջին մուլտֆիլմն է։ Անտառի ոգին մուլտֆիլմի գլխավոր անտագոնիստական է։
Ձմեռ պապի կերպարը փոխ է առնված նախապատերազմական «Ձմեռ պապն ու գորշ գայլը» մուլտֆիլմից։


== Սյուժե ==
Մինչև Նոր տարին մնացել են հաշված օրեր։ Ձմեռ պապը մեկնում է անտառ, որպեսզի տոնածառի եղևնի բերի։ Այնտեղ հանդիպում է Անտառի ոգուն՝ ում հետ սկսում է վիճաբանել, թե ի՞նչն է ավելի լավ՝ թռչող գորգը, թե՞ իսկական ինքնաթիռը։ Արդյունքում Անտառի ոգին, իհարկե, պարտվում է, քանի որ հետ է ընկել կյանքի ընթացքից։ Այդ պատճառով էլ իր ձեռքով երեխաներին է հասցնում անտառի ամենագեղեցիկ եղևնին՝ ոսկեգույն կոներով։


== Ստեղծողներ ==
Սցենարի հեղինակ և բեմադրիչ - Օլգա Խոդատաևա, Պյոտր Նոսով
Բանաստեղծություններ - Միխայիլ Վոլպին
Նկարիչ - Պյոտր Նոսով
Կոմպոզիտոր - Գրիգորի Լոբաչով
Օպերատոր - Միխայիլ Դրույան
Հնչյունային օպերատոր - Ս. Ռենսկի
Տեխնիկական օգնական - Կ. Ապեստինա
Մոնտաժի օգնական - Ա. Ֆիրսովա
Նկարիչ-մուլտիպլիկատորներ - Ելենա Խլուդովա, Լիդիա Ռեզցովա, Լև Պոպով, Նիկոլայ Ֆյոդորով, Տատյանա Ֆյոդորովա, Լև Պոզդնեև, Նայիլ Դրագունով, Անատոլի Բիրուլին, Լև Ժդանով, Մստիսլավ Կուպրաչ
Նկարիչ դեկորատորներ - Ն. Վերեշչագինա, Ն. Խոլմոգորցև
Տնօրեն - Ն. Ցոֆնաս
Դերերը հնչյունավորել են՝Գեորգի Միլլյար - Անտառի ոգի (տիտրերում նշված չէ),
Վալենտինա Սպերանտովա - Ամանոր (տիտրերում նշված չէ)


== Տեսաթողարկում ==
Մուլտիպլիկացիոն կինոնկարը վերաթողարկվել է VHS տեսաերիզներով (1980-ական, 2000-ական թվականներ) և DVD (2000-ական թվականներ) մուլտֆիլմների ժողովածուներում՝ «Երբ վառվում են տոնածառի լույսերը», «Ձմեռ պապիկի հեքիաթներ», ժողովածու № 5, «Հեքիաթին հյուր։ Թողարկում 2»։


== Ծանոթագրություններ ==


== Արտաքին հղումներ ==
«Новогодняя ночь» մուլտֆիլմը «Անիմատոր.ռու» կայքում
Սոֆյա Պոմերանիացի

Սոֆյա Պոմերանիացի (լեհ.՝ Zofia pomorska, հունվարի 1, 1498, Շեցին, Սրբազան Հռոմեական կայսրություն - մայիսի 13, 1568, Շլեզվիգ, Շլեզվիգ-Հոլշտայն, Գերմանիա), Պոմերենիայի արքայադուստր, Դանիայի և Նորվեգիայի թագուհի,  Շլեզվիգ-Հոլշտայն-Գոթորպեայի դքսուհի։


== Կենսագրություն ==
Սոֆյան Պոմերանիայի դուքս Բոգուսլավ X Մեծի և Լեհաստանի թագավոր Կազեմիր IV-ի դստեր, արքայադուստր  Աննայի ավագ դուստրն է։
1518 թվականի հոկտեմբերի 9-ին Սոֆյան Շլեզվիգում ամուսնացավ սգի մեջ գտնվող Ֆրեդերիկ I-ի հետ, ով չորրորդ որդին էր Դանիայի թագավոր Քրիստիան I-ի և Դորոթեա Բրանդենբուրգացու։ 1525 թվականի օգոստոսի 13-ին  Կոպենհագենում տեղի ունեցավ նրա թագադրումը, որպես Դանիայի թագուհի։ 1533 թվականին նա դարձավ այրի և տեղափոխվեց Գոթորպ ամրոց իր երեխաների հետ, սպասելով նոր թագավորի ընտրության արդյունքներին։ 1533–ից մինչև 1536 թվականները նրա կալվածքները բռնագրավվեցին։ 1538 թվականին նոր թագավորը խնդրեց նրան թողնել Գոթորպը, ծախսերի պատճառով և ապրել Կիելում։ 1568 թվականին Սոֆիան մահացավ և թաղվեց Շլեզվիգի տաճարում։


== Զավակներ ==
Յոհանն (1521−1580), Շլեզվիգ-Հոլշտայն-Հեդերսլեվայի դուքս
Ելիզավետա (1524−1586), ամուսնացած է եղել դուքս Մագնուս III Մեկլենբուրգ-Շվերինսկացու, այնուհետև դուքս Ուլրիխ III Մեկլենբուրգ-Գյուստրովացու հետ,
Ադոլֆ (1526−1586), Շլեզվիգ-Հոլշտայն-Գոթորպեայի դուքս, ամուսնացած է եղել Քրիստինա Հեսսենացու հետ,
Աննա (1527−1535)
Դորոթեա (1528−1575), ամուսնացած է եղել դուքս Քրիստոֆ Մեկլենբուրգացու հետ,
Ֆրեդերիկ (1532−1556), Հիլդեսհայմի և Շլեզվիգի եպիսկոպոս։


== Տոհմածառ ==


== Գրականություն ==
Politikens bog om Danske monarker, af Benito Scocozza, 1997
Danske dronninger i tusind år, af Steffen Heiberg, 2000


== Արտաքին հղումներ ==
Dansk biografisk Lexikon / XVI. Bind. Skarpenberg - Sveistrup (in Danish)
Արևային տեղակայանք

Արևային տեղակայանք, արևի ճառագայթման էներգիան ջերմային կամ էլեկտրական էներգիայի փոխակերպող կառուցվածք։ Արևային տեղակայանքները լինում են ցածր ջերմաստիճանային և բարձր ջերմաստիճանային։ Ցածր ջերմաստիճանային արևային տեղակայանքները գործում են արևի ճառագայթման բնական խտության պայմաններում։ Դրանք ապակու մեկ կամ երկու շերտով ծածկված արկղանման կառուցվածքներ են, որոնց հատակին տեղավորված են սև ներկված մետաղաթերթ կամ ջրատար խողովակներ։ Արևի տեսանելի և ինֆրակարմիր ճառագայթման էներգիան ապակու շերտով թափանցում է (գրեթե անկորուստ) և կլանվում հատակի սև մարմինների կողմից։ Այդ էներգիան ամբողջովին ծախսվում է արկղի ներսում՝ տաքացնելով այնտեղի օդը կամ խողովակներով հոսող ջուրը։ Այդ պատճառով այս խմբի արևային տեղակայանքները կրում են «տաք արկղ» րնդհանուր անունը։ Սովորական ջերմոցները, ապակեպատ պատշգամբները «տաք արկղի» պարզագույն տեսակներ են։ Ցածր ջերմաստիճանային արևային տեղակայանքներից լայնորեն օգտագործվում են զանազան տիպի արևային ջրատաքացուցիչները, որոնց արտադրողականությունը երկրի հարավային շրջաններում ամռանը 1մ2-ից կազմում է 60—70 լ տաք ջուր (55—60 °C)։ Կիրառվում են բաղնիքներում, լվացքատներում և շենքերի տաք ջրամատակարարման համար։ Արևային օդատաքացուցիչներն օգտագործվում են մրգերն ու բանջարեղենը չորացնելու, շինությունները տաքացնելու նպատակով։ Արևային աղզատները հնարավորություն են տալիս աղազրկելու «տաք արկղում» տաքացվող աղի ջուրը, որ տեղի է ունենում ապակու ներքին մակերևույթին ջրային գոլորշու կոնդենսացման շնորհիվ։ Դրանց օրական արտադրողականությունը 1 մ2-ից կազմում է 3 լ թորած ջուր։ Բարձր ջերմաստիճանային արևային տեղակայանքների հիմնական տարրը արևի ճառագայթման հոսքի խտությունը մեծացնող, պարաբոլի, պարաբոլ-գլանի կամ կոնի ձև ունեցող հայելային համակենտրոնիչն է։ Ավտոմատացված հատուկ մեխանիզմների օգնությամբ հայելին անընդհատ հետևում է արևին։ Որքան հայելու բացվածքը և ֆոկուսացնող ուժը մեծ են, այնքան ավելի ջերմություն կարելի է ստանալ։ Տարածված են ամբողջական կամ ծալովի պարաբոլական համակենտրոնիչով արևային փոքր խոհանոցները (տրամագիծը՝ մինչև 1, 2 մ, հզորությունը՝ մոտ 600 վտ), արևային եոուցիչներն ու շոգեկաթսաները։ Վերջինները, բացի տեխնոլոգիական նպատակներով օգտագործվող շոգի արտադրելուց, կարող են կիրառվել ջեռուցման նպատակներով, իսկ սառեցման ագրեգատների հետ զուգակցված՝ շենքերին պայմանական օդ մատակարարելու կամ սառույցի արտադրության համար։ Լայնորեն կիրառվում են նաև արևային վառարանները (մինչև 3500 °C), որոնց օգնությամբ ստանում են խիստ մաքուր կրակաամուր մետաղներ, համաձուլվածքներ և հրակայուն նյութեր։ 
Հեռանկարային են էներգետիկական նպատակներով օգտագործվող արևային տեղակայանքները, որոնք պատրաստվում են արևային մարտկոցների հիման վրա։ 
Հայաստանում ստեղծվել և գործում են արևային տեղակայանքներ, որոնք ծառայում են բազմաթիվ նյութերի հնացման պրոցեսների ուսումնասիրման համար։ Արևի ճառագայթման հոսքի խտացման շնորհիվ հնարավորություն է ստեղծվում բնական հնացման համեմատությամբ 5—10 անգամ արագացնելու այդ պրոցեսը։
Բերոունի շրջան

Բերոունի շրջան (չեխ․՝ okres Beroun), շրջան Չեխիայի Կենտրոնական Բոհեմիայի երկրամասում։ Վարչական կենտրոնն է Բերոուն քաղաքը։ Տարածքը 916,93 կմ² է։ Բնակչությունը 2020 թ. տվյալներով կազմում է 75 828 մարդ։ Շրջանի կազմի մեջ է մտնում 85 համայնք։


== Ծանոթագրություններ ==
Սուտ-Խոլսկի կոժուն

Սուտ-Խոլսկի կոժուն (ռուս.՝ Сут-Хольский кожуун, տուվ. Сүт-Хөл кожуун), մունիցիպալ շրջան Ռուսաստանի Դաշնության Տիվա հանրապետությունում։
Ստեղծվել է 1975 թվականին։ Վարչական կենտրոնը՝ Սուգ-Ակսի։


== Աշխարհագրություն ==
Շրջանի տարածքի մակերեսը կազմում է 6691,25 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 8660 մարդ։ Բնակչության խտությունը կազմում էր 1,29 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ուռվաստե (գյուղ, Ռաե շրջան)

Անվան այլ կիրառումների համար տե՛ս՝ ՈւռվաստեՈւռվաստե (էստ․՝ Urvaste), գյուղ Էստոնիայի Հարյումաա նահանգի Ռաե շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5515) Նադերի

(5515) Նադերի (անգլ.՝ Naderi), աստերոիդ աստերոիդների հիմնական գոտում։ Հայտնաբերվել է 1989 թվականի մարտի 5-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,665672 ա. մ., առավելագույնը մոտենում է 2,068 ա. մ. հեռավորության վրա և հեռանում 3,2634 ա. մ.։ Արեգակի շուրջ մեկ ամբողջական պտույտ է կատարում 1589,68 երկրային օրվա ընթացքում, իր ուղեծրով շարժվելով միջինում 0,226461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5515) Նադերի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիրո ծառ (Օդեսա)

Սիրո ծառ (Օդեսա), բրոնզե քանդակ, որը խորհրդանշում է հավերժություն, ինչպես նաև ազդարարում է Վալենտինի օրը, հուշարձանը գտնվում է Օդեսայում։

Հուշարձանի մեջտեղում գտնվում է մեծ սրտիկ, որը իրենց ձեռքերեվ բռնում են աղջիկը և տղան։ Հուշարձանը համարվում է սիրո վառ խորհրդանիշը։
Գեղեցիկ հուշարձանը բացվել է 2006 թվականի փետրվարի 14-ին սիրահարների օրը։


== Հետաքրքիր լեգենդ ==
Ըստ հավատքի, եթե սիրող զույգը, ձեռքերը պահելով, շոշափում է ծառը, ապա նրանց սերը ուժեղ կլինի։


== Ծանոթագրություններ ==


== Արտաքին հղումներ ==
«Tree of Love» (ռուսերեն)։ Студия Михаила Ревы։ Արխիվացված է օրիգինալից 2012-12-29-ին։ Վերցված է 2012-10-31
Ստեփան Կուրտիկյան (այլ կիրառումներ)

Ստեփան Կուրտիկյան անուն-ազգանունը կարող է վերաբերել հետևյալ անձանց.

Ստեփան Կուրտիկյան, հայ գրող, գրաքննադատ, հրապարակագիր
Ստեփան Կուրտիկյան, հայ լեզվաբան, թարգմանիչ, մանկավարժ
(1415) Մալոտրա

(1415) Մալոտրա (անգլ.՝ Malautra), աստերոիդ աստերոիդների հիմնական գոտում։ Հայտնաբերվել է 1937 թվականի մարտի 4-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,224608 ա. մ., առավելագույնը մոտենում է 2,033 ա. մ. հեռավորության վրա և հեռանում 2,4163 ա. մ.։ Արեգակի շուրջ մեկ ամբողջական պտույտ է կատարում 1211,93 երկրային օրվա ընթացքում, իր ուղեծրով շարժվելով միջինում 0,297046 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1415) Մալոտրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դմիտրովկա (գյուղ, Սլավյանսկի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Դմիտրովկա գյուղում բնակվում էր 962 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուբարև (գյուղ, Նովոուշիցկի շրջան)

Գուբարև (ուկրաիներեն՝ Губарів), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Գուբարև գյուղում բնակվում էր 182 մարդ։ Բնակավայրը զբաղեցնում է 1224 կմ² տարածք։ Բնակչության խտությունը կազմում էր 148,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անադիա (այլ կիրառումներ)

Անադիա, կարող է վերաբերել՝

Անադիա - Պորտուգալիայում գտնվող քաղաք
Անադիա - համայնք Բրազիլիայում՝ Ալագոաս նահանգի կազմում